
Parlamentul  României

Camera  Deputaţilor

Comisia pentru industrii si servicii





                 Bucureşti, 08.04.2014








                    Nr.4c-3/54/2014
AVIZ

asupra propunerii legislative pentru înfiinţarea Autorităţii Naţionale pentru Certificarea şi Calificarea Operatorilor Economici Eligibili


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică şi amenajarea teritoriului cu propunerea legislativă pentru înfiinţarea Autorităţii Naţionale pentru Certificarea şi Calificarea Operatorilor Economici Eligibili, transmisă cu adresa nr.Plx 80/2014 din 24 februarie 2014, înregistrată la comisie sub nr.4c-3/54 din 24 februarie 2014.


Examinarea propunerii legislative a avut loc în şedinţa comisiei din data de 07 aprilie 2014. 



În urma dezbaterilor, membrii comisiei au hotărât, în unanimitate, avizarea negativă a propunerii legislative.


În raport de obiectul şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari, 

Raluca Roşca

SilviaVlăsceanu

